NSFAS-studente by Fort Hare glo dakloos oor wanbetaling | Maroela Media
Die Universiteit van Fort Hare. (Argieffoto: SA Gov News/Twitter)
Die minister van hoër onderwys en opleiding, dr. Blade Nzimande, eis antwoorde by die Nasionale Finansiële Hulpskema vir Studente (NSFAS) en die Universiteit van Fort Hare ná berigte dat studente daar sonder blyplek sit.
Nzimande het sy kommer te kenne gegee oor 'n brief wat op sosialemediaplatforms die ronde doen – glo uitgestuur deur die universiteit – wat handel oor 'n versoek vir die betaling van private akkommodasie vir studente.
Ishmael Mnisi, Nzimande se woordvoerder, sê teenstrydig met die brief wat rondgestuur word, het die minister nog geen versoek van NSFAS óf die universiteit gekry oor die betaling van verblyftoelae vir studente wat deur die skema finansier word nie.
"Die minister het NSFAS en die Universiteit van Fort Hare gevra om hom van volledige besonderhede oor die versoek te voorsien wat sy aandag en goedkeuring vereis."
Nzimande het egter benadruk dat enige versoek wat aan hom gerig word, onderworpe is aan die bepaalde voorwaardes.
"Die minister doen 'n beroep om kalmte terwyl hy wag op die reaksie van NSFAS en die universiteit."
Al wat bek en pote is gaan studeer verniet (en eis hulself daardie reg toe) Die kaders is te useless om selfs hierdie eenvoudige stelsel te laat vlot. As hulle klaar en suksesvol gestudeer het(dis nou die minderheid van hulle) eis hulle om werk te kry.Nie sommer enige werk nie, nee man, n office job met sekretaresse en al. As hulle nie die werk kry nie sal Rammetjie hulle verskoon as hulle begin plunder.Welkom in piesangland!!!!!
Nsfas sorg nou skynbaar totaal en al vir universiteitstudente? Gaan hulle binnekort ook op motors aandring?
Ai…wens dat toe ek studeer het, dinge so in my skoot kon val. Ek moes werk en studeer….vakansies ook.